राजपाले पनि विभिन्न क्षेत्रमा भेला गरी संस्थागत रूपमै चुनावी गतिविधि गरिरहेको छ । तर औपचारिक रूपमा त्यसलाई चुनाव प्रचार नभनेर ‘संघर्ष समिति गठन’ र ‘पार्टी प्रवेश’ अभियान भनिएको छ । केन्द्रमा कुरा मिले त्यो अभियान चुनावी प्रचारतिर मोडिन्छ, नभए आन्दोलनतिर । “यत्रो वर्ष जुन माग लिएर आन्दोलन गरियो, त्यसलाई बीचमै छाडेर के भन्दै जनतामा जाने ? यो संविधानमा हाम्रो असहमति छ । सयभन्दा बढी मधेशी जनताले शहादत दिएको आन्दोलन छाडेर चुनावमा जानु भनेको यो संविधान स्वीकार गर्नु हो”, राजपा बारा संयोजक नवलकिशोर सिंह भन्छन् ।
